Source: http://credo.md/?go=news&n=655
Timestamp: 2020-04-01 01:17:28+00:00

Document:
Opinie finală CReDO referitor la deciziile de nevalidare a alegerilor pentru mun. Chișinău - CREDO
Opinie finală CReDO referitor la deciziile de nevalidare a alegerilor pentru mun. Chișinău
Final opinion CReDO on the court decisions on elections in Chisinau[EN]
Opinie finală CReDO referitor la deciziile de nevalidare a alegerilor pentru mun. Chișinău[RO]
Opinie finală CReDO referitor la deciziile de nevalidare a alegerilor pentru mun. Chișinău[RU]
Neconfirmarea legalității alegerilor este GREȘITĂ. Încălcări de agitație electorală NU ating caracterul LIBER al alegerilor, dar afectează parțial negativ CORECTITUDINEA acestora. CSJ poate decide confirmarea legalității alegerilor.
C1. Decizia CA (21.06.2018), hotărîrea judecătoriei Chișinău (19.06.2018) rețin corect proba privind ilegalitatea agitației electorale ((i) decizia irevocabilă CSJ 15.06.2018, CA Chișinău 12.06.2018, judecătoria Chișinău 07.06.2018, (ii) depozițiile candidaților în confirmarea acestora[i], (iii) constatarea implicării în agitație a cetățenilor altor țări[ii]). În esență, agitația electorală în ajun și în ziua alegerilor și alte fapte relevante pot influența asupra opiniei alegătorilor și crea avantajele electorale candidaților avînd impactul negativ asupra CORECTITUDINII desfășurării alegerilor.
E1. Decizia CA (21.06.2018), hotărîrea judecătoriei Chișinău (19.06.2018) califică greșit influența agitației electorale ca atingere a dreptului la alegeri libere și exprimării voinței libere (caracterul LIBER (free) al alegerilor)[1]. Dreptul la vot și dreptul de a fi ales este un drept constituțional (art.38 al Constituției) care conferă caracterul LIBER al alegerilor, care este ulterior dezvoltat în legea specială - Codul Electoral (art.2(1,2)). Nu există dubii cu privire la caracterul LIBER al alegerilor. Condițiile echitabile de desfășurare a alegerilor, dreptul egal al concurenților electorali se cuprind în conformitate cu standardele internaționale în noțiunea de CORECTITUDINEA (fair) desfășurării alegerilor, nu fac parte din drepturile constituționale ale candidaților electorali. Codul electoral (art. 51-drepturile garantate concurenților)[viii] prescrie drepturile electorale ale concurenților, care sunt condiționate și supuse limitărilor (art.52-agitația electorală). Încălcarea de către unii candidați a condițiilor de agitație electorală rezultă în unele avantaje concurențiale de campanie electorală și interferează negativ asupra dimensiunii de CORECTITUDINE a alegerilor, aspecte care se vor examina la solicitarea concurenților electorali și a comisiei electorale de circumscripție, care va constată situațiile relevante și va solicita instanței hotărârea.
E2. Implicarea ambelor candidați în încălcarea condițiilor electorale are efecte imprevizibile asupra caracterului de CORECTITUDINE al alegerilor, în direct acestea reduc încrederea societății în legitimitatea alegerilor ca percepție. Încălcările comise de ambii candidați interferează reciproc efectul acestora fiind dificil de cuantificat în practică. Dimensiunea de CORECTITUDINE a alegerilor are mai multe componente (accesul la resurse publice (media, spațiu public) egal, siguranța oferită nediscriminatoriu, neutilizarea resursei administrative, egalitatea în fața legii, plafonarea și transparența resurselor financiare private în campanie, transparența deciziilor electorale, cadrul pluralist al media, etc),[2] dar și respectarea de către fiecare candidat a restricțiilor și condițiilor stabilite de lege. Instanța va supune evaluării toate componentele menționate și nu doar o singură componentă pentru a ajunge la concluzia echilibrată.
E3. Decizia CA (21.06.2018), hotărîrea judecătoriei Chișinău (19.06.2018) folosesc noțiunea de influență de grad minor sau major (influenta masivă, impact deosebit, etc) asupra votului exprimate numeric însă operează și interpretează ipoteze insuficient probante și cauzal determinate. Ori, în practica altor state, de anulare a alegerilor, doar cauzalitatea direct determinată exprimată în numărul de voturi calculate eronat, sau manipulate cu erori intenționate electronic rezultînd în scoruri electorale semnificative, pot fi calificate ca probe direct atribuite invalidării alegerilor. Condițiile inegale a alegerilor, adică caracterul știrbit al CORECTITUDINII alegerilor, reduce gradul de legitimitate a alegerilor. Exigența instituită prin soluțiile date judecătorești depășesc practica acceptată în state democratice europene.
E4. Decizia CA (21.06.2018), hotărîrea judecătoriei Chișinău (19.06.2018), prin constatarea neconformării legalității alegerilor, în esență, instituie o sancțiune impusă candidatului cîștigător, sancțiunea disproporțională și nepracticată în tradiția țărilor europene, urmare a încălcărilor admise în campanie. Legea națională conferă dreptul discreționar al instanței prea larg pentru a determina neconformitatea legalității alegerilor. Încălcările comise de candidații electorali au ca efect reducerea încrederii societății în procesul electoral și trebuie sancționate după cum prevede legea menționată în pnct. C3 a Opiniei date, inclusiv, ca măsura extremă la prezentarea probelor clare de implicare a cetățenilor străini, la solicitarea comisiei electorale prin hotărârea judecătorească, procedura și motivele materiale fiind expres prevăzute. Influența implicării cetățenilor străini, unica prevăzuta cu urmări de sancțiune capitală de excludere din competiție, în calitate de probă nu a fost evaluată din perspectiva influenței asupra rezultatelor alegerilor. Comisia electorală de circumscripție nu a solicitat aplicarea sancțiunii contravenționale (agitația ilegală), sancțiunii electorale (avertisment). Astfel, în raport cu agitația electorală ilegală sancțiunea de anularea alegerilor nu este proporțională, iar în raport cu implicarea cetățenilor în campanie, sancțiunea de anulare nu este demonstrată, inclusiv procedura de aplicare nu este demarată. Calitatea legii la capitolul aprecierii neconformității și aplicării sancțiunii nu satisface cerințelor legii de tradiție europeană pentru că nu este clară și nici previzibilă.
R1. să admită recursurile spre examinare cu invitarea participanților și părților interesate pentru a se expune asupra problemelor de legalitate, se justifică pe motivul interpretării greșite a normei materiale (încălcarea esențială a normei de drept material), concluzia greșită privind conformarea legalității alegerilor.
[1] Acces și participare în cursă electorală a concurenților, autenticitatea numărării votului, integritatea listelor electorale, lipsa de presiuni sau condiționări asupra votanților sau asupra concurenților electorali, etc. Practica internațională de anulare a alegerilor se referă la acest aspect, anume în alegerile prezidențiale din Austria (numărarea incorectă a votului într-o serie de circumscripții), Alegerile prezidențiale in Ucraina în 2004 (numărarea voturilor exprimate prin manipulare incorectă), Alegerile prezidențiale in Kenya in 2017 (manipularea cu numărarea prin intermediul sistemului electronic), ...
[2] Standarde OSCE/ODIHR pentru observarea alegerilor https://www.osce.org/odihr/elections/68439?download=true
[i] Cod Electoral. Articolul 52. Agitaţia electorală. (10) În ziua alegerilor şi în ziua precedentă alegerilor nu se admite nici un fel de agitaţie electorală. Interdicţia dată nu se referă la informaţiile deja plasate în internet şi la afişele expuse anterior. [Art.47 în redacţia LP119 din 18.06.10, MO108-109/29.06.10 art.332; în vigoare 29.06.10]
[ii] Articolul 52. Agitaţia electorală. (3) Se interzice concurenţilor electorali să implice sub orice formă persoanele care nu sînt cetăţeni ai Republicii Moldova în acţiunile de agitaţie electorală. 8)... Se interzice imaginea unor persoane oficiale străine. [Art.47 al.(61) introdus prin LP36 din 09.04.15, MO93/14.04.15 art.134; în vigoare 14.04.15]
[iii] Cod Electoral. Articolul 74. Hotărîrile instanţelor de judecată cu privire la contestaţii. (1) Instanţa de judecată adoptă şi pronunţă hotărîrea în conformitate cu prevederile Codului de procedură civilă şi ale Legii contenciosului administrativ. (2) Instanţa de judecată, examinînd materialele cu privire la confirmarea legalităţii alegerilor şi validarea mandatelor, adoptă o hotărîre prin care confirmă legalitatea alegerilor din circumscripţia electorală respectivă... (4) Instanţa de judecată nu confirmă rezultatele alegerilor locale în circumscripţia respectivă în cazul constatării unor încălcări comise în timpul alegerilor sau la totalizarea rezultatelor dacă aceste încălcări au influenţat rezultatele alegerilor.
[iv]Cod Electoral. Articolul 75. Răspunderea juridică ... (2) Pentru încălcarea legislaţiei electorale, ... consiliul electoral de circumscripţie poate aplica concurenţilor electorali sancţiuni sub formă de avertisment sau poate solicita aplicarea sancţiunii anulării înregistrării. (3) Avertismentul se aplică prin hotărîre ... prin hotărîre a consiliului electoral de circumscripţie – în cazul alegerilor locale. ... (4) Anularea înregistrării se aplică la solicitarea ... iar în cazul alegerilor locale – şi la solicitarea consiliului electoral de circumscripţie, prin hotărîre judecătorească definitivă care constată: d) încălcarea de către concurentul electoral a prevederilor art. 47 alin. (21). [Art.69 al.(4), lit.d) introdusă prin LP61 din 09.04.15, MO93/14.04.15 art.138]
[v]Cod Contravențional. Articolul 52. Agitaţia electorală în ziua imediat anterioară zilei votării ori în ziua votării Continuarea agitaţiei electorale sau a agitaţiei pentru susţinerea referendumului în ziua imediat anterioară zilei votării ori în ziua votării se sancţionează cu amendă de la 6 la 12 unităţi convenţionale aplicată persoanei fizice, cu amendă de la 24 la 30 de unităţi convenţionale aplicată persoanei cu funcţie de răspundere sau candidatului electoral.
[vi] Cod Penal. Articolul 181. Împiedicarea exercitării libere a dreptului electoral sau a activităţii organelor electorale
[vii] Cod Electoral. Articolul 146. Confirmarea legalităţii alegerilor şi validarea mandatelor. (1) Consiliile electorale de circumscripţie ale ... prezintă procesele verbale cu privire la rezultatele alegerilor în judecătoriile de sector... (2) Instanţele de judecată, în termen de 10 zile de la data primirii rapoartelor consiliilor electorale de circumscripţie, confirmă sau infirmă printr-o hotărîre legalitatea alegerilor ...
Articolul 147. Alegerile nule. Alegerile sînt declarate nule dacă în cadrul operaţiilor electorale au fost comise încălcări ale prezentului cod care au influenţat rezultatele votării şi atribuirea mandatelor. Hotărîrea cu privire la declararea alegerilor nule se adoptă de către Comisia Electorală Centrală în baza hotărîrilor instanţelor de judecată respective.
[viii] Cod Electoral. Articolul 51. Drepturile garantate ale concurenţilor electorali (1) Concurenţii electorali participă, pe bază de egalitate, la campania electorală, beneficiază de drepturi egale în folosirea mijloacelor de informare în masă, inclusiv a radioului şi televiziunii, finanţate de la buget. (2) Tuturor concurenţilor electorali li se oferă posibilităţi egale în asigurarea tehnicomaterială şi financiară a campaniei electorale.
Opinia preliminara:
http://www.credo.md/pageview?id=654

References: Articolul 52
 Articolul 52
 Articolul 74
 Articolul 75
 Articolul 52
 Articolul 181
 Articolul 146

Articolul 147
 Articolul 51